Plan upravljanja istraživačkim podacima

|  |  |  |
| --- | --- | --- |
| Opće informacije | | |
|  | Ime i prezime predlagatelja | Đula Borozan |
|  | Matična organizacija | Ekonomski fakultet u Osijeku, Sveučilište Josipa Jurja Strossmayera u Osijeku |
|  | Naziv projekta | Ekonomski izazovi tranzicije prema niskougljičnom rastu, IP-2020-02-1018 |
|  | Upravitelj podacima | Đula Borozan, [borozan@efos.hr](mailto:borozan@efos.hr) , Ekonomski fakultet u Osijeku, Gajev trg 7, 31000 Osijek |
| 1. | Prikupljanje podataka i dokumentacija | |
|  | Koje ćete podatke prikupljati, obrađivati, stvarati ili se ponovno njima koristiti? (navedite format, vrstu i opseg podataka) | Dvije se vrste podataka prikupljaju tijekom trajanja projekta:   1. primarni podaci kojima je cilj prikupiti mišljenja i stavove mladih ljudi o (*i*) klimatskim izazovima i potrebi smanjenja potrošnje energije i osiguranja čiste, konkurentne i sigurne energije, (*ii*) osobnim koracima poduzetim kako bi se smanjile emisije stakleničkih plinova, (*iii*) prevladavajućim strategijama i praksama za suočavanje s (nisko)ugljičnim i energetskim izazovima, (*iv*) novim poslovnim mogućnostima koje proizlaze iz aktivnosti I&R i inovacija u ovom području, (*v*) ulozi javno-političkih autoriteta na različitim razinama i drugih institucija u potpori niskougljičnoj tranziciji; 2. sekundarni podaci na temelju kojih se analiziraju socio-ekonomski učinci niskougljične tranzicije te uloga energije i energetske industrije u tranziciji prema niskougljičnom rastu.   Prikupljeni podaci se pohranjuju u digitalnom obliku u xlsx formatu. Procjenjujemo da isti neće zauzeti više od 1 GB. Za potrebe obrade podataka podaci se konvertiraju u .sav i .dta oblik. |
|  | Kako će se podaci prikupljati, obrađivati ili stvarati? (ukratko navedite metodologiju i procese osiguranja kvalitete te načine organiziranja podataka) | Primarni podaci prikupljeni su terenskim istraživanjem, anketiranjem u osam hrvatskih gradova (Osijek, Zagreb, Varaždin, Rijeka, Pula, Zadar, Split i Dubrovnik) 2022. te u Splitu, Osijeku, Zagrebu i Zadru 2023. godine. Anketiranje je provedeno kombinacijom on-line i klasičnog načina kako bi se stvorio uzorak od najmanje 500 mladih ispitanika. Upitnik je kreiran u papirnatom obliku i google obrascu, a ispitanici su upućeni na njegovo popunjavanje. Preliminarno istraživanje je provedeno 2021. godine kako bi se korigirali uočeni nedostaci u samoj anketi te osigurala kvaliteta prikupljenih podataka. Formirana je excel datoteka s odgovorima ispitanika.  Za potrebe prikupljanja sekundarnih podataka koriste se službeni, relevantni statistički izvori poput Svjetske banke, Eurostata ili za analize na hrvatskoj razini, Državni zavod za statistika. Primjerice, iz Eurostatove baze podataka (<https://ec.europa.eu/eurostat>), posebno zanimljiva baza za članove projekta je baza o okolišu i energiji, štetnim emisijama i klimatskim promjenama, ekonomiji i financijama te znanosti, tehnologiji i inovacijama. Podaci obuhvaćaju razdoblje od 1990. godine pa nadalje, tj. već u ovisnosti o raspoloživosti istih u bazama podataka i istraživačkim potrebama. Navedeni službeni statistički izvori pružaju uvid u agregirane podatke. Međutim, za procjenu i analizu rizika povezanog s emisijama ugljika i analizom dinamike europskog tržišta emisija ugljika, kao i korporativnim praksama i strategijama izvješćivanja o održivim aktivnostima, potrebni su detaljniji podaci. Ti su podaci dostupni u Refinitivoj (<https://www.refinitiv.com/en>) Datastream bazi podataka. Članovi projekta su se mogli koristiti nekoliko mjeseci u 2022. godini navedenom bazom. Izvori sekundarnih podataka su također i javno objavljena financijska izvješća vodećih europskih energetskih kompanija.  Svi podaci se pohranjuju u excel datotekama.  Prikupljeni podaci se analiziraju primjenom odgovarajućih statističkih i ekonometrijskih metoda, a obrađuju primarno pomoću programa Stata. U slučaju potrebe koriste se programi SPSS te R. Primarni podaci se obrađuju u agregiranom obliku, a sekundarni podaci su i dostupni isključivo agregirani. |
|  | Koju ćete dokumentaciju i metapodatke ustupiti osim podataka? (navedite koje su informacije potrebne korisnicima kako bi mogli čitati i interpretirati podatke u budućnosti te koji će se standardi koristiti pri tumačenju podataka) | Metapodaci se implementiraju u radove. Kada je riječ o primarnim podacima, u radovima se objašnjava metodološki okvir istraživanja (primjerice, opisuje upitnik i proces prikupljanja podataka) te se opisuju varijable. Kako je već navedeno, prikupljeni podaci se pohranjuju u excel dokumente.  Kada je riječ o sekundarnim izvorima podataka, prateća metodološka objašnjenja su javno raspoloživa svim zainteresiranim korisnicima tih podataka, izuzev Datastream baze podataka Znanstveni standardi nalažu njihovo uredno objašnjenje, navođenje izvora te vremenskog razdoblja na koje se isti odnose u radovima. Osim toga, svaka varijabla koju podaci predstavljaju uredno se definira, a njezina deskriptivna statistika prikazuje tablično. Svaki član projekta stvara svoju bazu sekundarnih podataka s obzirom na specifične istraživačke preferencije (koje se, naravno, kreću u okviru svrhe i ciljeva projekta).  Prikupljeni primarni neće biti javno objavljeni, ali su dostupni po zamolbi uz racionalno objašnjenje svrhe i navođenje izvora. Sekundarni podaci su javno dostupni pa ih svatko sam može preuzeti iz baza podatka. |
| 2. | Pravna i sigurnosna pitanja | |
|  | Jeste li ograničeni sporazumom o povjerljivosti? Imate li potrebna dopuštenja za prikupljanje, obradu, čuvanje i dijeljenje podataka? Jesu li osobe čiji se podaci pohranjuju informirani o tome i jesu li dali privolu? Kojim ćete se metodama koristiti u svrhu zaštite osjetljivih podataka (GDPR - posebne kategorije osobnih podataka)? | Pri izvedbi ovog projekta neće se kršiti etička načela.  U cilju pridržavanja odredbi GDPR-a, u upitniku koji je kreiran za prikupljanje primarnih podataka posebno je istaknuto(a):   * svrha i ciljevi istraživanja, naziv projekta u okviru kojeg se anketiranje provodi, izvor financiranja projekta, odobrenje čelnika ustanove za provođenje projekta (koja su prethodno zatražena), vrijeme potrebno za ispunjavanje upitnika * osigurana anonimnost i dobrovoljnost za ispitanike, povjerljivost njihovih rezultata te svrha za koju će se koristiti prikupljeni podaci.   Također je u samom upitniku naznačeno kako će se „pri korištenju podataka dobivenih anketnim ispitivanjem posebno voditi računa o zaštiti osobnih podataka (GDPR 2016/679“ te da su pitanja koja slijede rodno neutralna.  Primarni podaci se obrađuju, kako je već navedeno, isključivo u agregiranom obliku. Korištenje Datastream baze podataka je ograničeno isključivo na članove projekta, a kako je definirano ugovorom koji je čelnik Fakulteta, prof. dr. sc. Boris Crnković, potpisao s predstavnikom Refinitiv organizacije. |
|  | Kako će se regulirati pristup podacima i njihova sigurnost? Koji su potencijalni rizici koje treba uzeti u obzir? Kako ćete osigurati sigurnost pohrane osjetljivih podataka? | Prikupljeni podaci pohranjuju se na PS računala članova projekta. Ista računala se koriste za obradu podataka. Računala se nalaze u kabinetima Ekonomskog fakulteta, zaključana su i dostupna članovima projekta. Prostorije fakulteta su pod video nadzorom, što dodatno osigurava sigurnost pohrane prikupljenih podataka. Međutim, prikupljeni primarni podaci ne krše etičke norme i ne ugrožavaju nikoga ni u kom smislu; stoga njihovo čuvanje ne predstavlja potencijalno velik rizik.  Sekundarni podaci nisu osjetljivi podaci; oni su javno dostupni, izuzev podataka iz Datastream baze. Za pristup toj bazi podataka potrebno je raspolagati licencom za korištenje i poznavati šifru, što je još jedna dodatna zaštita. |
|  | Kako ćete upravljati zaštitom autorskih prava i intelektualnog vlasništva? Tko će biti vlasnik podataka? Koje će se licencije primjenjivati na podatke? Koja će se ograničenja primjenjivati na ponovnu uporabu osobnih podataka? | Projekt neće rezultirati patentom ili nekim drugim oblikom koji bi zahtijevao formalno sklapanje ugovora o zaštiti intelektualnog vlasništva. Rezultati projekta izlažu se na konferencijama i objavljuju u znanstvenim radovima te kao takvi uživaju zaštitu autorskih prava. |
| 3. | Pohrana i čuvanje podataka | |
|  | Kako će podaci biti pohranjeni i kako će biti napravljena sigurnosna kopija podataka (*backup*) tijekom istraživanja? Koji su kapaciteti čuvanja podataka kojim raspolažete? Kojim se procedurama koristite za sigurnosnu kopiju (*backup*)? | Primarni podaci pohranjeni su na PC računalima Đule Borozan i Sanje Pfeifer u njihovim kabinetima koja se nalaze na Fakultetu.  S obzirom na specifične istraživačke preferencije svakog člana projekta, svaki član kreira svoju bazu sekundarnih podataka koja je spremljena na njegovom PC računalu. Napominjemo kako su izvori sekundarnih podataka javno dostupne službene baze podataka i kao takve na raspolaganju svima (izuzev već navedene Datastream baze podataka).  Računala s kojima članovi projekta raspolažu su dostatnog kapaciteta za spremanje i čuvanje podataka. Naime, prikupljeni podaci ne zahtijevaju njihov veliki kapacitet. |
|  | Koji je vaš plan čuvanja podataka? U kojim će se formatima čuvati? | Primarne podatke će Đula Borozan i Sanja Pfeifer čuvati tijekom vremena trajanja projekta i 12 mjeseci po njegovom završetku u .xlsx (podaci) i .docx (šifarnik) formatu. |
| 4. | Dijeljenje i ponovna uporaba podataka | |
|  | Kako i gdje će se podaci dijeliti? Na kojem repozitoriju planirate dijeliti podatke? Kako će potencijalni korisnici doznati za podatke? | Prikupljeni primarni podaci su na raspolaganju članovima tima. Po osobnom zahtjevu, i u isključivo obrazložene znanstvene svrhe, članovi tima su spremni podijeliti anonimne primarne podatke s drugim zainteresiranim znanstvenicima.  Informacije o rezultatima istraživanja dostupne su putem javno prezentiranih i objavljenih znanstvenih radova, kao i na web stranici projekta. (www.efos.unios.hr/einura). |
|  | Ako postoje podaci koji se ne smiju dijeliti (prijavitelji vezani zakonskim, etičkim, autorskim pravila, povjerljivošću i sl.), pojasnite razloge ograničenja. | U znanstvenim radovima se objavljuju u prikladnom obliku svi potrebni podaci. Neobjavljeni podaci primarnog istraživanja bit će pohranjeni na PC računalima Đule Borozan i Sanje Pfeifer 12 mjeseci po završetku projekta.  Podaci prikupljeni iz Datastream baze podataka nisu za dijeljenje s drugim osobama jer je njihovo korištenje strogo regulirano potpisanim ugovorom o korištenju istih. |
|  | Potvrdite da ćete se koristiti digitalnim repozitorijem koji je u skladu s načelima *FAIR-a*. | Koristit ćemo digitalni repozitorij Dabar koji je usklađen s načelima FAIR-a (https://dabar.srce.hr/2022-03- 07/repozitoriji-u-sustavu-dabar-uskladeni-su-s-verzijom-41-openaire-smjernica). |
|  | Potvrdite da ćete se koristiti digitalnim repozitorijem koji održava neprofitna organizacija (ako ne, objasnite zašto ne možete dijeliti podatke na digitalnom repozitoriju koji nije komercijalan). | Koristit ćemo digitalni repozitorij Dabar. |

Ref:

[1] Celjak, D., Dorotić Malič, I., Matijević, M., Poljak, Lj., Posavec K. i Turk, I.: „Istraživački podaci - što s njima?“ [Istraživački podaci - što s njima? : priručnik o upravljanju istraživačkim podacima | Digitalni repozitorij Srca (unizg.hr)](https://repozitorij.srce.unizg.hr/islandora/object/srce:327)